
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 111
                                                               din 25 iunie 2020
      privind însuşirea unei documentaţii topo – cadastrale în vederea stabilirii unor servituți de trecere
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.110/16.06.2020 şi la Consiliul Local Sighișoara cu nr. 14.293/17.06.2020, de referatul de aprobare, înregistrat cu nr. 14.112/16.06.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Urmare a analizării documentaţiei topo – cadastrale, plan de situație și memoriu tehnic, întocmite de către expertul topograf Alexoi Ion, în vederea stabilirii unor servituți de trecere;

Având în vedere certificatul de urbanism cu nr. 353/17.12.2019, eliberat de Municipiul Sighișoara, în scopul alipirii imobilelor de natură terenuri, situate în intravilanul Municipiului Sighișoara, str. Mihai Eminescu, nr. 6A, înscrise în C.F. nr. 54844 și C.F. nr. 56243 și notare de servitute de trecere;

Ținând cont de referatul de admitere al Biroului de Cadastru și Publicitate Imobiliară Sighișoara, cu privire la cererea de alipire a imobilelor cu identificator cadastral 54844 și 56243, proprietate tabulară a S.C. NOVAMECANICA S.R.L., cu sediul în Sighișoara, str. Mihai Eminescu, nr. 6A și extrasul de plan cadastral de Carte Funciară, cu evidențierea imobilului rezultat în urma alipirii cu nr. cadastral nou 59106;

Dat fiind faptul că accesul la drumul public al imobilului cu nr. cadastral nou 59106, se poate realiza doar cu traversarea terenului cu nr. cadastral 1353/2, cu nr. top. 555/3/2, în suprafață de 323 mp., proprietate tabulară a Consiliului Local al Municipiului Sighișoara, conform C.F. nr. 56431 Sighișoara;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 14.111/16.06.2020, prin care se propune însuşirea documentaţiei topo – cadastrale cu privire la imobilul menţionat mai sus, în vederea stabilirii unor servituți de trecere;
Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
      H O T Ă R Ă Ş T E:

Art. 1. Se însușește documentaţia topo – cadastrală, plan de situație și memoriu tehnic, întocmite de către expertul topograf Alexoi Ion, în vederea stabilirii unor servituți de trecere, anexa nr. 1 la prezenta hotărâre.

Art. 2. Se aprobă instituirea unui drept de servitute de trecere asupra imobilului teren intravilan înscris în C.F. nr. 56431 Sighișoara, nr. C.F. vechi 11371, cu nr. cad. 1353/2 și nr. top. 555/3/2, cu suprafața de 323 mp., în favoarea imobilului nou format în urma alipirii, cu nr. cadastral 59106, potrivit documentației topo – cadastrale însușite prin art. 1 din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Public Cadastru și Agricultră din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar      
                                Contrasemnează pentru legalitate
                       SECRETARUL GENERAL al municipiului,

              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.

12 ex.

B.A. 
